శ్రీ రామ పఞ్చ రత్న స్తోత్రమ్

కఞ్జాతపత్రాయత లోచనాయ కర్ణావతంసోజ్జ్వల కుణ్డలాయ
కారుణ్యపాత్రాయ సువంశజాయ నమోస్తు రామాయసలక్ష్మణాయ || ౧ ||

విద్యున్నిభామ్భోద సువిగ్రహాయ విద్యాధరైస్సంస్తుత సద్గుణాయ
వీరావతారయ విరోధిహర్త్రే నమోస్తు రామాయసలక్ష్మణాయ || ౨ ||

సంసక్త దివ్యాయుధ కార్ముకాయ సముద్ర గర్వాపహరాయుధాయ
సుగ్రీవమిత్రాయ సురారిహన్త్రే నమోస్తు రామాయసలక్ష్మణాయ || ౩ ||

పీతామ్బరాలఙ్కృత మధ్యకాయ పితామహేన్ద్రామర వన్దితాయ
పిత్రే స్వభక్తస్య జనస్య మాత్రే నమోస్తు రామాయసలక్ష్మణాయ || ౪ ||

నమో నమస్తే ఖిల పూజితాయ నమో నమస్తేన్దునిభాననాయ
నమో నమస్తే రఘువంశజాయ నమోస్తు రామాయసలక్ష్మణాయ || ౫ ||

ఇమాని పఞ్చరత్నాని త్రిసన్ధ్యం యః పఠేన్నరః
సర్వపాప వినిర్ముక్తః స యాతి పరమాం గతిమ్ ||

ఇతి శ్రీశఙ్కరాచార్య విరచిత శ్రీరామపఞ్చరత్నం సమ్పూర్ణం

Web Url: http://www.vignanam.org/veda/sri-rama-pancha-ratna-stotram-shuddhatelugu.html